CELEX: E2019C0015
Language: sk
Date: 2019-03-06 00:00:00
Title: Rozhodnutie Dozorného úradu EZVO č. 15/19/COL zo 6. marca 2019 o súlade jednotkovej sadzby Nórska na rok 2019 podľa článku 17 aktu uvedeného v bode 66wm prílohy XIII k Dohode o EHP [vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb] [2019/932]

6.6.2019   
               
               
                  SK
               
               
                  Úradný vestník Európskej únie
               
               
                  L 148/35
               
            
         ROZHODNUTIE DOZORNÉHO ÚRADU EZVO
         č. 15/19/COL
         zo 6. marca 2019
         o súlade jednotkovej sadzby Nórska na rok 2019 podľa článku 17 aktu uvedeného v bode 66wm prílohy XIII k Dohode o EHP [vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb] [2019/932]
         DOZORNÝ ÚRAD EZVO,
         so zreteľom na akt uvedený v bode 66u prílohy XIII k Dohode o Európskom hospodárskom priestore (ďalej len „Dohoda o EHP“) [nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi], a najmä na jeho článok 16 ods. 1, a akt uvedený v bode 66wm prílohy XIII k Dohode o EHP [vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb; ďalej len „vykonávacie nariadenie (EÚ) č. 391/2013“], a najmä na jeho článok 17 ods. 1 písm. d), obidva akty prispôsobené na účely Dohody o EHP protokolom 1 k dohode,
         keďže:
         
                     (1)
                  
                  
                     Vykonávacím nariadením (EÚ) č. 391/2013 sa stanovuje spoločný systém spoplatňovania leteckých navigačných služieb. Spoločný systém spoplatňovania je neoddeliteľnou súčasťou dosahovania cieľov systému výkonnosti, ako je stanovené v článku 11 aktu uvedeného v bode 66t prílohy XIII k Dohode o EHP [nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba] a v akte uvedenom v bode 66xf prílohy XIII k Dohode o EHP [vykonávacie nariadenie Komisie (EÚ) č. 390/2013, ktorým sa stanovuje systém výkonnosti leteckých navigačných služieb a sieťových funkcií] [ďalej len „vykonávacie nariadenie (EÚ) č. 390/2013“].
                  
               
                     (2)
                  
                  
                     V akte uvedenom v bode 66xe prílohy XIII k Dohode o EHP (vykonávacie rozhodnutie Komisie 2014/132/EÚ, ktorým sa stanovujú celoúniové výkonnostné ciele pre sieť manažmentu letovej prevádzky a varovné prahy na druhé referenčné obdobie v rokoch 2015 až 2019) sa stanovujú celoúniové výkonnostné ciele, a to vrátane cieľa nákladovej efektívnosti pre traťové letecké navigačné služby vyjadreného v stanovených jednotkových nákladoch na poskytovanie uvedených služieb, na druhé referenčné obdobie, ktoré pokrýva roky 2015 až 2019 vrátane.
                  
               
                     (3)
                  
                  
                     Podľa ustanovení článku 17 ods. 1 písm. b) a c) vykonávacieho nariadenia (EÚ) č. 391/2013 Dozorný úrad EZVO posúdi jednotkové sadzby pre zóny spoplatňovania na rok 2019, ktoré predložilo Nórsko podľa požiadaviek článku 9 ods. 1 a 2 uvedeného nariadenia. Uvedené posúdenie sa týka súladu daných jednotkových sadzieb s vykonávacími nariadeniami (EÚ) č. 390/2013 a (EÚ) č. 391/2013.
                  
               
                     (4)
                  
                  
                     Dozorný úrad EZVO vykonal posúdenie jednotkových sadzieb s podporou oddelenia pre preskúmanie výkonnosti a ústredného úradu pre traťové poplatky Eurocontrolu na základe údajov a doplňujúcich informácií, ktoré jej poskytlo Nórsko.
                  
               
                     (5)
                  
                  
                     Na základe uvedeného posúdenia dozorný úrad zistil v súlade s článkom 17 ods. 1 písm. d) vykonávacieho nariadenia (EÚ) č. 391/2013, že jednotková sadzba pre zóny spoplatňovania na rok 2019 predložená Nórskom je v súlade s vykonávacími nariadeniami (EÚ) č. 390/2013 a (EÚ) č. 391/2013.
                  
               
                     (6)
                  
                  
                     Podľa článku 17 ods. 1 písm. d) vykonávacieho nariadenia (EÚ) č. 391/2013 by Nórsko malo byť informované o uvedenom závere,
                  
               PRIJALA TOTO ROZHODNUTIE:
         
            Článok 1
            Nórsko predložilo traťovú jednotkovú sadzbu na rok 2019 vo výške 421,61 NOK v súlade s aktom uvedeným v bode 66xf prílohy XIII k Dohode o EHP [vykonávacie nariadenie (EÚ) č. 390/2013] a aktom uvedeným v bode 66wm prílohy XIII k Dohode o EHP [vykonávacie nariadenie (EÚ) č. 391/2013].
         
         
            Článok 2
            Toto rozhodnutie je určené Nórsku.
         
         
            V Bruseli 6. marca 2019
            
               
                  Za Dozorný úrad EZVO
               
               Bente ANGELL-HANSEN
               
                  predsedníčka
               
               Frank J. BÜCHEL
               
                  člen kolégia
               
               Högni S. KRISTJÁNSSON
               
                  zodpovedný člen kolégia
               
               Carsten ZATSCHLE
               
                  spolupodpisujúci ako riaditeľ pre právne a výkonné záležitosti